Interval (Musiik)

En Interval (Latiinsk fuar "Rüm twesken Pualen") weeget di Rüm twesken tau Tööni, om tö biskriif, hur fiir dānen ön di Toonleđer ütenachtler lii.

 Interval-Noomen en Stööpen ön di Toonleđern 

Ön Euroopa her em forskeligi Toonsysteemi, en diarfan kür höm bit ombi dit Jaar 1700 dit Dur-Moll-Systeem, wat wü deling keen, döörseet. Di Üđern sen deling fuaral üs Sērken-Toonleđern bikeent, aurdat ön't Merelaaler fuaral ön Sērken masi Musiik üttaacht en maaket waar. Des Systeeme wiar fuar't Miist heptatoonsk, dit meent, aur soowen Tööni. Uk des her tau hualev Toonstööpen, en diarom jit uk des diatoonsk ("Di" en "dia" es latiinsk fuar tau).
Di Intervalnoomen waar aurnomen. Di bikeentest sen dānen, diar jir weeget sen: 

 Stööp  Noom  Forklaaring  Bispöl üp C-Dur 1  Prime  Tau maal di salev Toon  C - C 2  Sekunde  Jest en taust Toon  C - D 3a  Terz  Terz formenert, Moll- of litj Terz Jest en "tauenhualevst" Toon  C - E, beeter: A - C 3  Terz  "Gurt" of Dur-Terz, Toon 1 en 3  C - E 4  Kwarti  Jest en fjuurst Toon  C - F 5  Kwinti  Jest en fifst Toon  C - G 6  Sexti  Jest en sokst Toon  C - A 7  Septi  Jest en soowentst Toon  C - H (Int.: B) 8  Oktāvi  Jest en aachtst Toon  C - C' 9  Nooni  Jest en niigenst Toon  C - D' 10  Deziimi  Jest en tainst Toon  C - E'

Hur fiir giar dit?
Des Systeem giar āp bit tö hönert Stööpen, dit wiar da wat en bisnaki me di Dochter, wan em dit ütaarberi wil. Bi daagelks Musiik kumt bal nönt Üđers fuar üs bit tö di Oktāvi. 

En bet wat aut Noonenakordi
Di Nooni kumt somtirs fuar, bi sok Leedjis üs " We are the world" kum ön di Bröch Noonenakordi fuar:

               Cadd9                 Dadd9             Eadd9 
 When you're down and out and there seems no hope at all
 But if you just believe, there's nowhere you can fall.

 Bi des Akordi uur di Nooni diartö spöet, bi C-Dur en hoogi D, bi D-Dur en hoogi E, bi E-Dur en hoogi F

Bi di Rock- en Bluesmusiik sa üs somtirs uk bi Jazz uur me "9"-, di "Krüts-Niigen"-Akordi aarbert. Bi sok Akordi es di senerligi Toon en hualev Toon aur di Nooni, wat dit "" weeget.
Jimi Hendriks heer me Purple Haze en senerligi Stek skrewen. Di Kadens diartö bigent me E9 en diar da aur G- en A-Dur:

 Bispöl Purple HazeEn Suurt-Wit-Video fan Purple Haze
 |E9 | G A |
 Di Streeken weegi di Takti.

Des Stek lefet diarfan, dat em üp Gitari, di diip E-Streeng frii swingi ken. Di Akord uur me C7 ön di soowenstst Bund maaket.  Fuar di "9"-Toon kumt di litj Finger ön di aachst Bund fan di H-Streeng.

En gur Bispöl fuar di "9"-Akord, jir ön D-Dur, es "Taxman" fan George HarrisonDi Beatles spöli "Taxman".

Di Intervali reekni jam töhop
Bi dit Systeem es dit gur tö weet, dat di Intervali töhop üp en Oktāvi ütkum.
Bispöl: En Kwarti giar fan C tö F, en en Kwinti giar fan F āp tö C'. 
Bi fjuur (Kwarti) en füf (Kwinti) kumt da ek niigen üt. Rocht es aacht, en Oktāvi, aurdat di jest Toon bi ark Interval meteelet uur.
Dit es gur tö weet, wan em me di Kwintenkrais of Instrumenti sa üs di Gitari aarberi wel.

Luki uk jir
Stevie Ray Vaughan spölet "Taxman"
Di "Wunschlistenband" spölet "Taxman"

Kategorie:Musiik_Sölring
Kategorie:Musiikteorii